open-index/open-wikipedia-markdown huggingface dataset:
Wacław Geiger

**Wacław Geiger** (1907 Krakova – 1988) oli puolalainen säveltäjä, laulaja, kapellimestari ja kuoronjohtaja.

Geiger aloitti varhain pianon- ja viulunsoiton. Hän asui ensimmäisen maailmansodan aikana vuosien ajan Zakopanessa, jossa hän jatkoi musiikkikoulutustaan. Sitten hän opiskeli sävellystä, orkesterinjohtoa ja laulua Krakovan musiikkiseuran konservatoriossa. Geiger oli toisen maailmansodan jälkeen aktiivinen kulttuurivaikuttaja Krakovassa ja oli muun muassa Puolan radion ensimmäinen musiikillinen johtaja siellä. Hän palasi Zakopaneen vuonna 1963. Siellä hän perusti Karol Szymanowski -musiikkiseuran, johti paikallisia kuoroja ja toimi lauluopettajana. Geiger oli perehtynyt Tatravuorten kansanperinteeseen ja toimi tuomarina kansanperinteen festivaalilla vuosien ajan.

Geigerin teoksiin kuuluu muun muassa lauluja Jan Masurin, Aniela Gut-Stapińskan ja Hanka Nowobielskan sanoihin. Geigerin läheisiin ystäviin kuului myös runoilija Tadeusz Staich.

## Lähteet
Benoit Bagur

**Benoit Bagur** on ranskalainen moottoriurheiluvaikuttaja. Benoit on toiminut Delage-autoyhtiön teknisenä johtajana vuodesta 2018 lähtien. Aiemmin hän toimi SEAT Sportin teknisenä johtajana vuosina 1996–2010.

## Aiheesta muualla
* Benoit Bagur - Delage.fr
Emilia Laatikainen

**Emilia Laatikainen** (s. 1995) on Oulussa asuva suomalainen sarjakuvantekijä, kuvataiteen opettaja ja luokanopettaja.

Laatikainen käsittelee sarjakuvissaan usein identiteettiä, yhteiskuntaa ja mielenterveyttä. Hänen omaelämäkerrallinen teoksensa *[[Ei ois susta uskonu]]* palkittiin vuonna 2024 Sarjakuva-Finlandia-palkinnolla. Teos kertoo Laatikaisen kamppailusta alkoholismin kanssa.

## Sarjakuva-albumit
* *Ei ois susta uskonu*. Tampere: Suuri Kurpitsa, 2023. .
* *Kadonneet*. Tampere: Suuri Kurpitsa, 2020. .
Lisäksi Laatikaisen sarjakuvia on julkaistu Kaltio- ja Parnasso-lehdissä sekä osana A-kiltojen liiton Veerat-hanketta.

## Lähteet

## Aiheesta muualla
* Emilia Laatikaisen kotisivu
Eghbal Hamidy

**Eghbal Hamidy** (; s. 1. elokuuta 1960) on iranilainen insinööri. Hamidy työskenteli aerodynamiikkajohtana useissa Formula 1 -talleissa, kuten Williamsilla, Stewartilla, Arrowsilla ja Jordanilla.

## Lähteet
Satu Taalikainen

**Satu Taalikainen** (s. 1965) on suomalainen näyttelijä, joka on tehnyt pitkän työuran Kouvolan Teatterissa.

Koulutukseltaan hän on teatteritaiteen lisensiaatti. Hän on näytellyt vuodesta 1998.

## Lähteet
Leo Ress

**Leo Ress** (s. 16. tammikuuta 1951) on saksalainen insinööri. Ress toimi Sauberin Formula 1 -tallin teknisenä johtajana vuosina 1993–2000, jolloin hänet korvasi tehtävässään Willi Rampf, mutta Ress jatkoi Sauberilla suunnittelijana, kunnes erosi vuoden 2002 lopussa.

## Lähteet

## Aiheesta muualla
* GrandPrix.com
500 Women Scientists

**500 Women Scientists** () on voittoa tavoittelematon järjestö, verkosto ja kansainvälinen liike, joka edistää tieteen avoimuutta, inklusiivisuutta ja saavutettavuutta lisäämällä tiedelukutaitoa, ajamalla tieteen yhdenvertaisuutta ja moninaisuutta sekä tarjoamalla naisiksi itsensä määritteleville mentorointia, tukea ja koulutusta.

## Liikkeen tausta ja toiminta
Liike sai alkunsa Yhdysvaltojen vuoden 2016 presidentinvaalien jälkeen neljän tieteentekijän, Kelly Ramirezin, Theresa Bilinskin, Jessica Metcalfin ja Jane Zelicovan laatimasta avoimesta kirjeestä, jossa vaadittiin tieteellisen tutkimustiedon varaan rakentuvaa politiikkaa ja kannustettiin vastustamaan rasismia, eriarvoisuutta ja vähemmistöihin kohdistuvia syrjinnän muotoja. Tavoitteena oli alun perin saada asian taakse 500 tiedenaista, mutta jo kahdessa kuukaudessa allekirjoittaneita oli yli viisitoistatuhatta 109 maasta. 

500 tiedenaista -liike on järjestäytynyt paikallisosastoihin, jotka järjestävät säännöllisiä tapaamisia. Paikallisosastoja on yli 500 ja ne toimivat tukijärjestelmänä ja välineenä edistää liikkeen pyrkimysten ja arvojen mukaisia asioita paikallisella tasolla.

## Ohjelmia ja aloitteita
**Request a Woman Scientist -tietokanta**

Request a Woman Scientist -tietokanta (suom. ”Pyydä tiedenaista”) edistää naisten näkyvyyttä tieteellisten konferenssien paneelikeskusteluissa ja tiedejournalismissa. Tietokannassa on tietoa luonnontieteen, teknologian, matematiikan ja lääketieteen aloilla toimivista asiantuntijoista yli 140 eri maasta. Tietokannan nimi viittaa naisten oikeuksia edistäneeseen Matilda Gageen, jonka mukaan on saanut nimensä myös Matilda-ilmiö.

**Fellowship for the Future -ohjelma**

Fellowship for the Future -ohjelma vahvistaa tiedeyhteisöjen yhdenvertaisuutta ja moninaisuutta tukemalla värillisiä tiedenaisia, jotka johtavat tasa-arvoa ja sosiaalista oikeudenmukaisuutta luonnontieteen, teknologian, matematiikan ja lääketieteen aloilla edistäviä hankkeita.

**Sci Mom Journey -kampanja**

Sci Mom Journey -kampanja (suom. ”Tiedeäitien matka”) jakaa tarinoita rakenteellisista ja institutionaalisista haasteista, joita vanhemmat ja etenkin naiset tieteentekijöinä kohtaavat.

## Lähteet

## Aiheesta muualla
* Gage-tietokanta.
* Fix the Gap -tietokanta.
Helin kirkko

**Helin kirkko** () on Indre Østfoldin kunnassa Norjassa sijaitseva kivinen pitkäkirkko vuodelta 2001.

## Lähteet

## Aiheesta muualla
Hovinin kirkko (Indre Østfold)

**Hovinin kirkko** () on Indre Østfoldin kunnassa Norjassa sijaitseva puinen pitkäkirkko vuodelta 1620.

## Lähteet

## Aiheesta muualla
Hovinin kirkko

**Hovinin kirkko** voi tarkoittaa seuraavia Norjassa sijaitsevia kirkkoja:

* Hovinin kirkko Indre Østfoldin kunnassa
* Hovinin kirkko Ullensakerin kunnassa
* Hovinin kirkko Tinnin kunnassa.
La Roche-des-Arnauds

**La Roche-des-Arnauds** on kunta eteläisessä Ranskassa Hautes-Alpesin departementissa Provence-Alpit-Rivieran alueella. Se sijaitsee Petit Buëch -joen varrella, noin 14 kilometriä Gapin kaupungista länteen.

Provencen kreivi antoi 1000-luvun alussa La Rochen maat Flotten suvulle kiitokseksi heidän avustaan saraseenejä vastaan. 1100-luvulla he rakensivat linnoituksen, josta on yhä jäljellä joitain jäänteitä. Kunta on ollut jo vuosisatojen ajan maatalouskunta, jossa myös metsätalous on ollut tärkeässä asemassa. Aikoinaan myös jään valmistus oli tärkeä toimiala. Talvet ovat La Rochessa kylmiä, jolloin tehtiin pieniä tekojärviä. Kun niihin oli muodostunut jäätä noin 20 senttimetriä, sahattiin jää paloiksi ja varastoitiin. Kesällä niitä myytiin lähialueen, kuten Gapin kalakauppiaille ja ravintoloihin.

## Lähteet

## Aiheesta muualla
Ivelandin kirkko

**Ivelandin kirkko** () on Ivelandin kunnassa Norjassa sijaitseva puinen ristikirkko vuodelta 1837.

## Lähteet

## Aiheesta muualla
Owe Wiktorin

**Owe Wiktorin** (s. 7. toukokuuta 1940) on ruotsalainen kenraali, joka toimi Ruotsin puolustusvoimien komentajana vuosina 1994–2000. Wiktorinin tausta on ilmavoimissa, missä hän on saanut hävittäjälentäjän koulutuksen. Wiktorinin aikana Ruotsin puolustusvoimista tuli itsenäinen viranomainen, kun aiemmin sen eri osat olivat toimineet suoraan hallituksen alaisuudessa. 
## Lähteet

## Aiheesta muualla
Sergio Rinland

**Sergio Rinland** (s. 17. maaliskuuta 1952) on argentiinalainen insinööri. Rinland toimi Arrowsin Formula 1 -tallin pääsuunnittelijana vuonna 2002. Aiemmin hän toimi Sauberin pääsuunnittelijana vuosina 2000–2001.

## Lähteet

## Aiheesta muualla
* GrandPrix.com
Valje

**Valje** on taajama Bromöllan kunnassa Skånen läänissä samannimisessä historiallisessa maakunnassa Ruotsissa. Taajamassa oli 1&nbsp;314 asukasta vuonna 2021.

## Lähteet

## Aiheesta muualla
Gottfrid Billing

**Axel Gottfrid Leonard Billing** (29. huhtikuuta 1841 Önnestad – 1925) oli ruotsalainen teologi, joka toimi piispana Västeråsissa vuosina 1884–1898 ja Lundissa 1898–1925. Lisäksi hän toimi kansanedustajana valtiopäivien ensimmäisessä kamarissa vuosina 1889–1906 ja 1908–1912 sekä valtiopäivien varapuhemiehenä 1909–1912. Billing oli myös Lundin yliopiston käytännöllisen teologian professori vuodesta 1881 ja Ruotsin akatemian jäsen vuodesta 1900.
## Kuvia

Porträtt, biskop Gottfrid Billing, Lund, 1903 - Sörmlands museum - SLM7042.jpg|Bernhard Östermanin maalaama muotokuva vuodelta 1903.
Grave of swedish bishop Gottfrid Billing lund sweden.jpg|Billingin hautakivi Lundissa.

## Lähteet

## Aiheesta muualla
Suolanpoisto

**Suolanpoisto** eli **desalinaatio** on prosessi, jossa poistetaan mineraalikomponentteja suolavedestä. Suolanpoisto mahdollistaa sellaisenaan juomakelvottoman meriveden muuttamisen ihmisten ja maatalouden käyttövedeksi. 

Kierrätetyn jäteveden ohella suolanpoisto on yksi harvoista keinoista, joilla vesipulasta kärsivien alueiden veden saatavuutta pystytään parantamaan. Meriveden suolanpoisto on kuitenkin suuren energiankulutuksensa takia kallista. Tulevaisuudessa siihen saatetaan kuitenkin kehittää halvempia tekniikoita. 

Vuonna 2022 arvioitiin maailmassa olevan noin 16&nbsp;000 suolanpoistolaitosta, joista noin 70 prosenttia on Lähi-idässä tai Pohjois-Afrikassa. Saudi-Arabia on maailman johtava juomakelpoisen meriveden tuottaja. Myös muun muassa Israel ja Singapore ovat panostaneet paljon meriveden suolanpoistotekniikkaan.

## Lähteet
Kuuma nuoriso

**Kuuma nuoriso** (*Porky’s*) on Bob Clarkin käsikirjoittama ja ohjaama kanadalais-yhdysvaltalainen komediaelokuva vuodelta 1981. Nuorille suunnattu alatyylinen seksikomedia nousi kaikkien aikojen eniten lipputuloja saaneeksi kanadalaiselokuvaksi.

## Juoni
1950-luvun Floridassa kuusi teinipoikaa päättää vierailla paikallisessa Porky’s-ilotalossa. Siellä heitä kuitenkin kohdellaan huonosti ja heidän rahansa viedään. He päättävät kostaa ja panevat ranttaliksi.

## Vastaanotto
Yhdysvaltalaiskriitikko Roger Ebert ihmetteli elokuvan naisvihamielisyyttä, valitteli että miesnäyttelijät ovat aivan yli-ikäisen näköisiä kokemattomiksi teinipojiksi ja antoi elokuvalle puolitoista tähteä neljästä. *[[Video-opas|Video-oppaassa]]* vuodelta 1994 Asko Alanen luonnehtii elokuvaa 1/5 tähden veroiseksi, komiikaltaan latteaksi ja meluisaksi mutta tyrmistyttävän määrätietoiseksi rellestykseksi. *Helsingin Sanomien* Mikael Fräntin mielestä *Kuuma nuoriso* yrittää olla tuhmanpuoleinen farssi, mutta onnistuu tarjoamaan pikemminkin jahkaavaa vetkuttelua.

## Jatko-osa
Elokuva sai jatko-osat *[[Villit fiftarit – Porky's II]]* (Porky's II: The Next Day, 1983) ja *[[Porkyn kosto]]* (Porky’s Revenge, 1985).

## Lähteet
Nicolo Petrucci

**Nicolo Petrucci** (s. 21. kesäkuuta 1962) on italialainen insinööri. Petrucci toimi Toro Rosson Formula 1 -tallin aerodynamiikkajohtajana vuosina 2008–2011. Aiemmin Petrucci on työskennellyt Ferrarilla, Arrowsilla, Jordanilla ja Toyotalla.

## Lähteet

## Aiheesta muualla
* GrandPrix.com
Wiesław Szlachta

**Wiesław Szlachta** (s. 1937) on puolalainen pianisti.

Szlachta opiskeli pianonsoittoa Rybnikissä Karol Szafranekin johdolla ja valtiollisessa musiikkikorkeakoulussa Katowicessä Stefania Allinównan johdolla. Vuosina 1967–1969 hän opiskeli Juilliard School of Musicissa Beveridge Websterin johdolla. Szlachta osallistui seitsemänteen kansainväliseen Frédéric Chopin -pianokilpailuun Varsovassa. Hän on esiintynyt muun muassa Carnegie Hallissa ja osallistunut moniin kansainvälisiin festivaaleihin. Szlachta on esiintynyt muun muassa Belgian kansallisen orkesterin solistina. Hän on tehnyt äänityksiä Puolan ja Belgian radioille. Szlachta on levyttänyt Frédéric Chopinin ja Karol Szymanowskin musiikkia.

Szlachta opetti Katowicen valtiollisessa musiikkikorkeakoulussa vuosina 1969–1976. Belgiassa hän on tehnyt opetustyötä Liègen kuninkaallisessa konservatoriossa, Waremmessa ja Chapelle musicale Reine Élisabethissa. Szlachta on pitänyt mestarikursseja Italiassa, Ranskassa, Suomessa, Ruotsissa ja Puolassa. Hän on toiminut Rybnikin musiikkikoulussa nuorten instrumentalistien foorumin taiteellisena johtajana.

## Lähteet
Czesław Stańczyk

**Czesław Stańczyk** (1938 – 5. maaliskuuta 2022) oli puolalainen pianisti ja musiikkipedagogi.

Stańczyk valmistui Katowicen valtiollisesta musiikkikorkeakoulusta Stefania Allinównan pianoluokalta kunniamaininnoin vuonna 1962. Hän toimi siellä myöhemmin professorina. Stańczyk suoritti harjoittelun Vladimir Natansonin pianoluokalla Moskovan konservatoriossa vuonna 1975. Hän osallistui vuonna 1976 Budapestin Bartók-seminaariin. Vuonna 1972 Stańczyk perusti Nysaan nuorten pianistien leirin, jonka henkilökuntaan liittyivät myös Andrzej Jasiński ja Jerzy Sulikowski. Hän työskenteli myös Bytomissa, Częstochowassa, Wrocławissa, Salzburgin Mozarteumissa ja Ostravassa sekä johti mestarikursseja Kroatiassa.

Stańczyk esiintyi lukuisten puolalaisten sinfoniaorkesterien kanssa. Hän esiintyi eri maissa myös solistina, kamarimuusikkona ja säestäjänä. Hän istui toistuvasti kansainvälisen Frédéric Chopin -pianokilpailun tuomariston jäsenenä. Stańczyk teki äänityksiä radiolle ja televisiolle. Hän toimi vuosina 1991–1995 Chopin-seuran varapuheenjohtajana. Stańczykin oppilaita olivat Eugeniusz Knapik, Maria Magdalena Janowska-Bukowska, Tadeusz Biernacki, Gabriela Szendzielorz-Jungiewicz, Zofia Antes, Przemysław Lechowski ja Tomasz Lupa.

## Lähteet
Andrzej Jasiński

**Andrzej Jasiński** (s. 23. lokakuuta 1936 Częstochowa) on puolalainen pianisti ja musiikkipedagogi.

Jasiński valmistui Katowicen valtiollisesta musiikkikorkeakoulusta kunniamaininnoin vuonna 1959 opiskeltuaan Władysława Markiewiczównan johdolla. Hän voitti kansainvälisen Maria Canals -musiikkikilpailun Barcelonassa vuonna 1960. Hän täydensi opintojaan Magda Tagliaferron johdolla Pariisissa vuosina 1960–1961. Jasiński aloitti kansainvälisen konserttiuransa esiintymisellä Carlo Zecchin johtaman  kanssa vuonna 1961. Hän teki useita kiertueita Neuvostoliitossa. Hän on esiintynyt musiikkifestivaaleilla entisessä Tšekkoslovakiassa, Saksassa, Uruguayssa, Brasiliassa ja Japanissa. Jasiński on tehnyt levytyksiä, tehnyt yhteistyötä Józef Stompelin kanssa ja esiintynyt toistuvasti Słupskin puolalaisella pianofestivaalilla.

Jasiński aloitti opettamisen Katowicen valtiollisessa musiikkikorkeakoulussa vuonna 1962. Hän oli sen pianonsoiton laitoksen johtaja vuosina 1973–1996 ja 2003–2005. Hän johti pianoluokkaa myös Stuttgartin musiikkiakatemiassa vuosina 1979–1982. Lisäksi Jasiński on pitänyt mestarikursseja muun muassa Mozarteumissa. Hän on istunut monien kilpailujen tuomaristoissa sekä ollut kansainvälisen Frédéric Chopin -pianokilpailun tuomariston puheenjohtaja vuosina 2000 ja 2005. Jasińskin oppilaita ovat olleet Krystian Zimerman, Joanna Domańska, Jerzy Sterczyński, Krzysztof Jabłoński, Magdalena Lisak, Zbigniew Raubo, Rafał Łuszczewski ja Beata Bilińska. 

Jasiński sai Katowicen musiikkiakatemian kunniatohtorin arvon vuonna 2006 ja Chopin-musiikkiyliopiston kunniatohtorin arvon vuonna 2007.

## Lähteet
Józef Stompel

**Józef Stompel** (s. 4. heinäkuuta 1933 Świętochłowice) on puolalainen pianisti.

Stompel valmistui kunniamaininnoin Katowicen valtiollisesta musiikkikorkeakoulusta vuonna 1959 opiskeltuaan Wanda Chmielowskan johdolla. Hän jatkoi opintojaan Salzburgissa Bruno Seidlhoferin johdolla. Stompel sai palkintoja musiikkikilpailuissa eri maista. Hän on esiintynyt muun muassa Słupskin puolalaisella pianofestivaalilla, Varsovan syksy -tapahtumassa ja Carnegie Hallissa. Stompel on esittänyt ja levyttänyt aiemmin unohduksiin painunutta puolalaista ohjelmistoa. Hän on pitänyt kantaesityksiä teoksista, joiden säveltäjiin ovat kuuluneet Bolesław Szabelski, Józef Talarczyk, Jerzy Gablenz, Zygmunt Stojowski, Witold Friemann, Romuald Twardowski, Krzysztof Baculewski, Edward Bogusławski, Jan Wincenty Hawel ja Józef Świder.

Stompel oli Katowicen musiikkikorkeakoulun soitinmusiikin laitoksen dekaani vuosina 1979–1984 ja johti sen pianonsoiton laitosta vuosina 1996–2002. Hän on myös pitänyt kansainvälisesti mestarikursseja ja istunut tuomariston jäsenenä 14. sekä 15. kansainvälisessä Frédéric Chopin -pianokilpailussa.

## Lähteet
Ewa Osińska

**Ewa Osińska** (s. 22. maaliskuuta 1941 Varsova) on puolalainen pianisti.

Osińska opiskeli nykyisessä Chopin-musiikkiyliopistossa vuosina 1960–1965 ja sai diplominsa Zbigniew Drzewieckin luokalta. Hän opiskeli myös Ryszard Bakstin johdolla ja vuosina 1968–1972 Pariisissa Vlado Perlemuterin johdolla. Osińska sai lisäksi ohjausta Jadwiga Sukiennickalta. Vuosina 1960–1963 hän opiskeli Varsovan yliopistossa ranskalaista filologiaa. Osińska voitti kansainväliset pianokilpailut Napolissa ja Jaénissa. Hän on sittemmin konsertoinut eri puolilla maailmaa ja esiintynyt lukuisten eri orkesterien solistina. Osińska teki kansainvälisesti yhteisiä esiintymisiä laulaja Teresa Żylis-Garan kanssa.

Osińska on tehnyt äänityksiä eri levy-yhtiöille. Hän on pitänyt kansainvälisesti mestarikursseja ja toiminut tuomarina eri musiikkikilpailuissa. Hän sai muun muassa Jälleensyntyneen Puolan ritarikunnan ritarin ristin, Gloria Artis -mitalin kulttuuriansioista ja Ordre des Arts et des Lettres’n arvon.

## Lähteet
Enrique Scalabroni

**Enrique Scalabroni** (s. 20. lokakuuta 1949) on argentiinalainen suunnittelija, tekninen johtaja ja tallipäällikkö. Scalabroni toimi Dallaran, Williamsin, Ferrarin, Lotuksen ja Peugeot Sportin palveluksessa vuosina 1985–2002, ennen kuin perusti oman Formula 3000- ja GP2-tallinsa BCN Competicionin vuonna 2003.

## Lähteet

## Aiheesta muualla
* GrandPrix.com
Hangon kaupungintalo

**Hangon kaupungintalo** (ruots. *Hangö stadshus*) on kaupungin virasto- ja juhlatila Hangossa, Uudellamaalla. Rakennus on valmistunut vuonna 1951.

## Historia ja arkkitehtuuri
Hangon kaupungintalon on suunnitellut arkkitehti Bertel Liljequist Sam Salvesenin avustamana. Rakennus sijaitsee samalla paikalla, jossa Hangon edellinen kaupungintalo sijaitsi. Neuvostoliiton joukot tuhosivat Hangon vanhan kaupungintalon perääntyessään Hangosta vuonna 1941. Talvisodan lopettaneen Moskovan rauhansopimuksen mukaan Hanko vuokrattiin Neuvostoliitolle laivastotukikohdaksi.

Hangon kaupungintalo koostuu kahdesta osasta. Toinen osista on neljäkerroksinen toimistotila, jossa sijaitsee sekä kaupunginvaltuuston, että -hallituksen kokoustilat. Toisessa osassa puolestaan sijaitsee lämpiö, sekä juhlasali. Lämpiöön mahtuu noin 100 henkeä, kun taas juhlasalissa on istumapaikat 250 hengelle. Juhlasalen parvella on istumapaikat 60 hengelle. Lämpiön valaisimet on suunnitellut Paavo Tynell.

## Lähteet
Schönefeld

**Schönefeld** on vajaan 20&nbsp;000 asukkaan kaupunki Saksassa, Brandenburgin osavaltiossa Berliinin suurkaupunkialueen eteläreunalla.

Berliinin-Brandenburgin lentoasema on vanhan Schönefeldin lentoaseman paikalla Schönefeldissä.

Schönefeldin keskustassa oleva protestanttinen kyläkirkko on myöhäisromaaninen kivikirkko 1200-luvun puolivälistä. Sitä on uusittu useita kertoja.

Vuonna 1934 Schönefeldiin rakennettiin Henschelin lentokonetehdas ja sen yhteyteen lentokenttä ja kolme kiitotietä. Yhtiöstä tuli yksi natsien tärkeimmistä hävittäjälentokone- ja asetehtaista. Siellä kehitettiin, testattiin ja rakennettiin lentokoneita, aseita ja asejärjestelmiä. Miehitetyiltä alueilta tulleet niin sanotut "ulkotyöläiset", pakkotyöläiset, sotavangit, keskitysleirien naiset ja tytöt joutuivat valmistamaan tarvikkeita epäinhimillisissä olosuhteissa.

Sodan jälkeen Schönefeldiin rakennettiin siviililentoasema, jota käyttivät aluksi Neuvostoliiton Aeroflot ja itäsaksalainen Interflug. Neuvostoliiton hajoamisen ja Saksojen yhdistymisen jälkeen kentän käyttö väheni paljon. Vuonna 1996 sovittiin suuren kansainvälisen lentoaseman rakentamisesta samalle paikalle. 

## Lähteet
Limppu Witick

**Limppu Witick** (s. 1991) on suomalainen kuvataiteilija, joka on tunnettu eläinteologisista töistään.

Witick valmistui vuonna 2016 teologian maisteriksi, jonka jälkeen hän ryhtyi päätoimiseksi taiteilijaksi. Hän piti ensimmäisen yksityistaidenäyttelynsä ”Armoa!” vuonna 2017 Paavalinkirkossa. Näyttely koostui 16 akryylimaalauksesta, jotka kaikki käsittelivät eläinten asemaa ja kristinuskoa. Avajaisten pääpuhujina toimivat yhdysvaltalainen kirjailija Carol J. Adams ja suomalainen ekoteologian uranuurtaja, tohtori ja pappi Pauliina Kainulainen. Witickin työt ovat saaneet myös kansainvälistä huomiota.

## Lähteet
Teresa Żylis-Gara

**Teresa Geralda Żylis-Gara** (23. tammikuuta 1930 Lentvaris – 28. elokuuta 2021) oli puolalainen ooppera- ja konserttilaulaja, joka oli äänialaltaan sopraano.

Żylis-Gara opiskeli Olga Olginan johdolla Łódźin konservatoriossa. Hän voitti vuonna 1953 korkeakoulujen välisen laulukilpailun Varsovassa. Hän työskenteli vuosina 1954–1955 Krakovan filharmonisen orkesterin solistina. Żylis-Gara teki oopperadebyyttinsä Krakovan oopperassa Stanisław Moniuszkon oopperan *[[Halka]]* nimiroolissa. Hän voitti vuonna 1960 Münchenissä Baijerin radion laulukilpailun. Pian Żylis-Gara kiinnitettiin oopperaseurueeseen Oberhauseniin. Sitten hän liittyi Opernhaus Dortmundiin ja Deutsche Oper am Rheiniin (Düsseldorf). Żylis-Gara teki ensimmäisen esiintymisensä Pariisin oopperassa Donna Elviran roolissa Wolfgang Amadeus Mozartin *[[Don Giovanni]]ssa*. Covent Gardenissa hän debytoi Violettana Giuseppe Verdin *[[La traviata]]ssa*. Hän teki sopimuksen Metropolitan-oopperan kanssa vuonna 1968. Żylis-Gara esiintyi myös muun muassa Salzburgin musiikkijuhlilla, Glyndebournen oopperafestivaalilla, La Scalassa ja Wienin valtionoopperassa.

Żylis-Garan oopperaohjelmistoon kuului lisäksi rooleja muun muassa Giacomo Puccinin, Richard Straussin, Ernest Chaussonin ja Pjotr Tšaikovskin teoksissa. Hänen konserttiohjelmistoonsa kuului muun muassa teoksia Johann Sebastian Bachilta, Antonín Dvořákilta, Giuseppe Verdiltä ja Gustav Mahlerilta sekä monien säveltäjien yksinlauluja. Żylis-Gara piti suosittuja mestarikursseja Puolassa ja ulkomailla. Hänet nimitettiin professoriksi vuonna 1999. Hän sai kunniatohtorin arvot Wrocławin musiikkiakatemiasta vuonna 2004 ja Łódźin musiikkiakatemiasta vuonna 2016. Żylis-Gara sai Jälleensyntyneen Puolan ritarikunnan komentajan ristin vuonna 2011 ja Kunnialegioonan upseerin arvon vuonna 2012.

## Lähteet
Hyrynsalmen helluntaiseurakunta

**Hyrynsalmen helluntaiseurakunta** on Hyrynsalmella toimiva helluntaiseurakunta. Seurakunta on perustettu vuonna 1950. Seurakunnan toimitilat sijaitsevat Hyrynsalmen keskustassa Kaartotiellä.

Helluntaiherätys saapui Ylä-Kainuun alueella ensimmäisenä Hyrynsalmella. Paikkakunnalla helluntailaisuuden parissa toimi erityisesti Erkki Koistinen, joka kutsui Einari Toivasen kanssa puhujia kotikyläänsä Hyrynsalmen Paljakkaan. Työn alkoivat keväällä 1947 Einari Toivanen ja Jaakko Sahimaa. Alkuvaiheessa yli 20 ihmistä tuli kääntymykseen.

Työtä jatkoi sittemmin Viljam Kuosmanen. Jaakko Sahimaasta tuli pitkäaikainen Kainuun työntekijä ja huomattava hengellinen kirjailija. Hyrynsalmen helluntaiseurakunta järjestäytyi vuonna 1950.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Isotorpedoahven

**Isotorpedoahven** (*Lopholatilus chamaeleonticeps*) on syvännetorpedoahveniin kuuluva kalalaji. Lajia tavataan uhanalaisena Atlantin länsiosissa.

## Koko ja ulkonäkö
Isotorpedoahven kasvaa useimmiten 60–90 cm pitkäksi, mutta suurimmat yksilöt voivat olla 125 cm pitkiä. Koiraat ovat naaraita suurempia. Ruumiinmuodoltaan kala on nelikulmainen, pitkänomainen ja suuripäinen. Isotorpedoahvenen päälella on tunnusomainen lihasharjanne. Selkä- ja peräevät ovat pitkät ja pyrstöevä on kuunsirpinmuotoinen. Selästään laji on harmahtavan sininen ja vaalenee vatsaa kohden. Pää on vihertävä. Ruumiissa on pieniä keltaisia pilkkuja.

## Levinneisyys ja elintavat
Isotorpedoahventa tavataan Nova Scotiasta Meksikonlahdelle ja Venezuelasta Surinameen. Se liikkuu yksittäin hiekka- tai savipohjaisilla alueilla usein 100–200 metrin syvyydessä ja syvimmillään 520 metrin syvyydessä. Ne kaivavat usein käytäviä pohjaan. Isotorpedoahven ui pieninä parvina ja syö kaloja, äyriäisiä, nilviäisiä ja merimakkaroita. Lisääntymiskausi on maaliskuusta marraskuulle ja sen huiput ovat touko- ja syyskuussa.

Isotorpedoahven on merkittävä kaupallisen ja vapaa-ajankalastuksen kohde. Sitä myydään tuoreena tai pakastettuna. Ylikalatuksen vuoksi kanta on pienentynyt voimakkaasti ja luokitellaan erittäin uhanalaiseksi.

## Lähteet
Alan Jenkins (insinööri)

**Alan Jenkins** (s. 24. heinäkuuta 1947) on brittiläinen insinööri ja suunnittelija. Jenkins työskenteli Formula 1:ssä McLarenin, Arrowsin, Onyxin, Prostin ja Stewartin kanssa ja CART-sarjassa Pensken kanssa.

## Lähteet

## Aiheesta muualla
* GrandPrix.com
Kaarlo Salovaara (toimittaja)

**Kaarlo (Kalle) Engelbert Salovaara** (synt. **Hjort**, 8. syyskuuta 1884 Ilmajoki - 10. lokakuuta 1918 Tammisaari) oli suomalainen toimittaja ja keksijä.

## Elämä
Kansakoulun käynyt Salovaara työskenteli nuoruudessaan muun muassa kivityömiehenä. Salovaara liittyi Jyväskylän työväenyhdistykseen vuonna 1906 ja toimi myös sen puheenjohtajana. Myöhemmin hän työskenteli Jyväskylässä ilmestyneen *[[Sorretun Voima]]n* toimittajana. Hän oli lehden päätoimittajana 1907 ja oli myös lehtiyhtiön taloudenhoitaja. Vuonna 1912 Salovaara lähti siirtolaiseksi Etelä-Amerikkaan, mutta matka keskeytyi jo Hampurissa hänen puolinsonsa kuoltua pitkäaikaiseen sairauteen. Viimeiset vuotensa Salovaara toimi keksijänä. Hän hankki patentin muun muassa postituskoneelle, joka printtasi sanomalehteen osoitetiedot. Laite sai Postihallituksen hyväksynnän vuonna 1913. Sillä oli patentit myös eri puolilla Eurooppaa sekä Yhdysvalloissa.

Syksyllä 1917 Salovaara oli perustamassa Jyväskylän työväen järjestyskaartia. Yleislakon aikana hänet valittiin sen päälliköksi. Salovaara oli myös JYväskylän vallankumousneuvoston jäsen. Hänet vangittiin vangittiin Jyväskylässä sisällissodan alkaessa. Salovaara siirrettiin Seinäjoen ja Kokkolan vankileirien kautta Tammisaaren vankileirille. Salovaara sai elokuussa valtiopetoksen valmistelusta viiden vuoden kuritushuonetuomion. Salovaara kuoli vankileirillä lokakuussa 1918 keuhkotautiin.

## Lähteet
Juraj Jánošík

**Juraj Jánošík** (luultavasti 16. toukokuuta 1688 Terchová, Unkarin kuningaskunta –  17./18. maaliskuuta 1713, Liptovský Mikuláš, Unkarin kuningaskunta) oli slovakialainen maantierosvo. Teloituksensä jälkeen Jánošík sai maineen kansansankarina, joka varasti rikkailta ja antoi köyhille.

## Elämä
Jánošík syntyi luultavasti lähellä nykyistä Terchován kaupunkia Pohjois-Slovakiassa. Alue kuului tähän aikaan Unkarin kuningaskuntaan, mutta Jánošík oli melko varmasti slaavi. Hänen nuoruudessaan Unkaria ravistelivat useat kapinat, joissa talonpojilla oli suuri rooli. Kolmikymmenvuotisen sodan runtelemassa Euroopassa tyytymättömyys kartanonherroihin oli suurta, ja maantierosvous oli yleistä köyhtyneen maaseutuväestön keskuudessa. Aikuisena Jánošíkin uskotaan osallistuneen Ferenc II Rákóczin kapinaan Habsburgien hallitsijasukua vastaan. Trenčínin taistelussa 1708 hänet luultavasti vangittiin, ja hän vaihtoi puolta keisarilliseen armeijaan. Toimiessaan vanginvartijana Bytčan linnassa hän tutustui rosvojohtaja Tomáš Uhorčíkiin, jonka joukkoihin hän liittyi asepalveluksesta vapauduttuaan 1711. Hänen ensimmäinen ryöstönsä tapahtui 15. syyskuuta jolloin he ryöstivät rikkaat juutalaiskauppiaat lähellä Vsetíniä. Virallisesti hän littyi rosvojoukkoon 29. syyskuuta vannottuaan uskollisuudenvalan.

Uhorčíkin antoi rosvojoukkonsa komennon Jánošíkille jo ennen talvea 1711, sillä hän halusi mennä naimisiin. Jánošík johti joukkoa lopulta noin kaksi vuotta, kunnes hänet saatiin lopullisesti kiinni maaliskuussa 1713. Vankeudessa häntä yritettiin kiduttamalla saada tunnustamaan alueella kuolleen papin murha. Jánošík kuitenkin kielsi syyllisyytensä, mutta tästä huolimatta tuomittiin kuolemaan 18. maaliskuuta 1713. Kuolemantuomio suoritettiin ujuttamalla suuri rautakoukku Jánošíkin vatsan vasempaan puoleen siten, että sen kärki tuli hänen kylkiluittensa lävitse. Tuskallinen kuolema kesti päiviä.

## Jälkimaine
Jánošíkin legenda tunnetaan Slovakian lisäksi erityisesti Puolassa ja Unkarissa, mutta myös Sleesiassa, Määrissä, Böömissä sekä Serbiassa.

Vuonna 2019 järjestetyssä Suurin slovakki-äänestyksessä Jánošík sijoittui kymmenenneksi.

## Jánošík populaarikulttuurissa

Tatra Film Corporationin vuonna 1921 tuottama *Jánošík* oli ensimmäinen kokopitkä slovakin kielinen elokuva. Jánošíkin hahmo on ollut teosten aiheena myöhemminkin, muun muassa vuoden 1935 sovituksessa, jossa Jánošíkia näytteli Paľo Bielik, sekä 1973 valmistuneessa puolalaisessa tv-sarjassa. Uusin sovitus on puolalais-tšekkiläis-slovakialainen *Jánošík – Pravdivá historie* vuodelta 2009. Siinä pääroolia näyttelee tšekkinäyttelijä Václav Jiráček.

## Lähteet

## Aiheesta muualla
Nipsey Hussle

**Ermias Joseph Asghedom** (oik. **Airmiess Joseph Asghedom**; 15. elokuuta 1985 – 31. maaliskuuta 2019), taitelijanimeltään **Nipsey Hussle**, oli yhdysvaltalainen rap-artisti, yrittäjä ja aktivisti. Hänen debyytti-mixtapensa, *Slauson Boy*, julkaistiin vuonna 2005, jonka myötä hänet kiinnitettiin Cinematic Recordsille ja Epic Recordsille.

Hussle sai enemmän huomiota julkaistuaan mixtapet *[[The Marathon]]*, *[[The Marathon Continues]]* ja *[[Crenshaw]]*. Ilmestyessään artisti Jay-Z osti *Crenshaw*-mixtapen kopioita yhteensä 100 kappaletta 100 dollarin kappalehintaan. Husslen ensimmäinen ja ainoaksi jäänyt studioalbumi, *[[Victory Lap]]*, julkaistiin vuonna 2018. Se sai ilmestyessään ylistävän vastaanoton kriitikoilta, ja se debytoi ''Billboardin'' 200 -listalla sijalla 4. Albumi oli myös ehdolla parhaan rap-albumin Grammy-palkintoon vuoden 2019 gaalassa.

Vuonna 2017 Hussle perusti vaateliikkeen Marathon Clothingin yhdessä partneriensa Carlessin, Civilin sekä veljensä Samiel Asghedomin kanssa. 31. maaliskuuta 2019 Husslea ammuttiin kuolettavasti hänen kauppansa edessä South Centralissa, Los Angelesissa. Vuonna 2023 hänet murhannut Eric Holder tuomittiin 60 vuodeksi vankilaan.

Vuodesta 2013 kuolemaansa saakka Hussle oli parisuhteessa näyttelijä Lauren Londonin kanssa. Heidän ensimmäinen yhteinen lapsi, poika, syntyi vuonna 2016. Husslella oli myös lapsi, tytär, aikaisemmasta suhteesta.

## Diskografia
### Studioalbumi
* 
### Mixtapet
* 
* 
* 
* 
* 
* 
* 
* 
* 
* 
* 
* 
* 
* 

## Filmografia
* *I Tried* (2007)
* *Love Chronicles: Secrets Revealed* (2010)
* *Caged Animal* (2010)
* *[[Crazy Ex-Girlfriend]]* (2015)

## Lähteet

## Aiheesta muualla
Mark Preston (liikemies)

**Mark Preston** (s. 7. marraskuuta 1968) on australialainen liikemies ja moottoriurheiluvaikuttaja. Preston toimii Techeetah Formula E -tallin tallipäällikkönä. Preston on aiemmin työskennellyt Formula 1:ssä Arrowsilla, McLarenilla ja Super Agurilla.

## Lähteet
Zbigniew Śliwiński

**Zbigniew Śliwiński** (18. huhtikuuta 1924 Varsova – 16. marraskuuta 2003 Jędrzejów) oli puolalainen pianisti.

Śliwiński opiskeli pianonsoittoa vuosina 1937–1940 yksityisesti Lech Miklaszewskin johdolla Milanówekissa. Toisen maailmansodan aikana häntä opettivat Zofia Janukowicz-Pobłocka salaisesti toimineessa Varsovan konservatoriossa ja Bolesław Woytowicz Milanówekissa. Vuodesta 1945 Śliwiński opiskeli Woytowiczin luokalla Katowicessa, jonka musiikkikorkeakoulusta hän valmistui kunniamaininnoin vuonna 1949. Hän täydensi opintojaan Woytowiczin johdolla vielä Krakovassa vuosina 1953–1956. Śliwiński esiintyi lähes kaikkien puolalaisten sinfoniaorkesterien kanssa muiden muassa Andrzej Markowskin, Kazimierz Kordin, Antoni Witin ja Tadeusz Strugałan johdolla. Hän piti myös sooloresitalisteja ja esiintyi laulajien, kuten Irena Lewińskan ja Zofia Janukowicz-Pobłockan kanssa. Śliwiński teki Puolan radiolle äänityksiä Frédéric Chopinin teoksista sekä Jerzy Sulikowskin ja Maciej Szymańskin kanssa Wolfgang Amadeus Mozartin Konsertosta kolmelle pianolle.

Śliwiński teki opetustyötä muun muassa Gdańskissa ja oli professori vuodesta 1982. Hänen oppilaitaan olivat Jerzy Sulikowski, Maciej Szymański, Bogdan Czapiewski, Ewa Pobłocka ja Katarzyna Popowa-Zydroń. Hän opetti myös ulkomailla vierailevana professorina ja mestarikurssien pitäjänä. Śliwiński kuului tuomaristoon kansainvälisissä Frédéric Chopin -pianokilpailuissa vuosina 1975, 1980 ja 1995.

Śliwiński sai Jälleensyntyneen Puolan ritarikunnan komentajan ristin vuonna 1997.

## Lähteet
Michael Masi

**Michael Masi** (s. 8. kesäkuuta 1978 Sydney, Australia) on australialainen kansainvälisen autoliiton FIA:n kilpailujohtaja. Masi toimi kilpailujohtajana Formula 1 -sarjassa vuosina 2019–2021. Hänen edeltäjänsä oli Charlie Whiting. Masi erotettiin tehtävästä keväällä 2022, koska hän rikkoi turva-autoihin liittyviä ohjeita Abu Dhabin Grand Prix 2021 -osakilpailussa.

## Lähteet
Waishengren

**Waishengren** (), tai **manterelaiset**, on mandariinikiinankielinen nimitys han-kiinalaisille, jotka saapuivat Taiwanin saarelle Kiinan tasavallan vetäytymisen yhteydessä. Kyseessä ei ole virallinen termi, jota käytettäisiin esim. väestönlaskennassa. Waishengrenin vastakohta on **benshengren** (), jolla viitataan Taiwanissa jo ennen tasavallan vetäytymistä asuneisiin kiinalaisiin, jotka puhuvat pääsääntöisesti taiwania tai hakkaa. Lisäksi Taiwanissa asuu ennestään useita alkuperäiskansoja.

Maantieteellisesti manterelaiset sijoittuvat Taiwanin isoihin kaupunkeihin: 41&nbsp;% pelkästään Taipein alueelle, kun taas 25&nbsp;% muiden isojen kaupunkien (Keelung, Kaohsiung, Tainan ja Taichung) alueelle.

Perinteisesti manterelaiset ovat vastustaneet taiwanilaista nationalismia ja kannattaneet Kiinan yhdistymistä, mutteivat kommunistien johtamaa Kiinan kansantasavaltaa.

## Lähteet
Eduardo Freitas

**Eduardo Freitas** (s. 27. lokakuuta 1961) on portugalilainen kansainvälisen autoliiton FIA:n kilpailujohtaja. Vuonna 2022 hän korvasi entisen kilpailujohtajan Michael Masin Formula 1 -sarjan kilpailujohtajana Niels Wittichin rinnalla.

Aiemmin Freitas on toiminut kilpailujohtajana FIA GT Championship, European Touring Car Championship, European Le Mans Series ja Asian Le Mans Series -sarjoissa.
Niels Wittich

**Niels Wittich** (s. 5. elokuuta 1972) on saksalainen kansainvälisen autoliiton FIA:n kilpailujohtaja. Vuonna 2022 hän korvasi entisen kilpailujohtajan Michael Masin Formula 1 -sarjan kilpailujohtajana Eduardo Freitasin rinnalla ja vuodesta 2023 lähtien hänet vahvistettiin ainoaksi kilpailujohtajaksi.

Aiemmin Wittich on toiminut kilpailujohtajana Formula E, ADAC GT Masters ja DTM -sarjoissa.  

Wittich erosi F1-kilpailujohtajan tehtävästä kesken kauden marraskuussa 2024.

## Lähteet
Wahibra Jaib

**Wahibra Jaib** tai **Wahibre Iaib** oli muinaisen egyptin 13. dynastiaan kuuluva faarao. Hänen nimensä merkitsee "Ren sydän on vahva". Torinon papyruksen mukaan hän hallitsi kymmenen vuotta, kahdeksan kuukautta ja kaksikymmentäkahdeksan päivää. Hänen nimensä on säilynyt myös skarabeissa, sinetissä ja Sahathorin steelassa. Wahibra Jaibin vaimo oli kuningatar Khaesnebu.

## Lähteet
On This Perfect Day

**On This Perfect Day** on Arjen Anthony Lucassenin sivuprojektin Guilt Machinen debyyttialbumi, joka julkaistiin 28. elokuuta 2009. Albumin kannen teki Christophe Dessaigne. 

## Albumin tiedot
Albumi sisältää useita fanien lähettämiä ääniviestejä kappaleiden aluissa. Kappaleet käsittelevät "syyllisyyden, katumuksen ja salaisuuden synkimmän muodon tuhoisaa psykologiaa – salaisuuksia, joita pidämme piilossa itseltämme", ja sen tunnelma vaihtelee "synkästä ja raskaasta tunnelmalliseen ja melankoliseen", mikä käy ilmi yhtyeen MySpace-sivulla julkaistusta ennakkokappaleesta.
## Kappaleet

## Kokoonpano

**Guilt Machine**

* Jasper Steverlinck – laulu
* Arjen Anthony Lucassen – rytmi- ja akustinen kitara, basso, koskettimet, mandoliini, taustalaulu kaikissa kappaleissa, laulu CD 2:n kappaleessa 2
* Lori Linstrath – kitara
* Chris Maitland – rummut

**Vierailevat muusikot**

* Ben Mathot – viulu
* David Faber – sello

**Muut esiintyjät**

* Rozemarijn, Stephan Venker, Ripley, Anonyymi, Frederic Dessaigne, Rano Zangana, Masumi Hodgson, Jon Mellado, Ahlroos, Sen, Anonymous, Haydee Garde, Casper Sorensen, Andrew Hyslop, Jardar Folling, Pax, Vinicius TT1, Petho-Devay Ildiko, Claudia M. Luisa Murella – Puhutut viestit (esiintymisjärjestyksessä)

**Tuotanto**

* Arjen Anthony Lucassen – tuotanto, miksaus
* Christophe Dessaigne – valokuvat
* Jasper van Tilburgh – yhtyeen valokuvat
* Thomas Ewerhard – logo ja ulkoasu
* Peter Brussée – masterointi

## Arvostelut
* Desibeli.net: 

## Lähteet
Mark Preston

**Mark Preston** voi tarkoittaa ainakin seuraavia henkilöitä:

* Mark Preston, australialainen liikemies ja moottoriurheiluvaikuttaja
* Mark Preston, yhdysvaltalainen analyytikko ja toimittaja
* Mark Preston, englantilainen rugbyliigan ja rugbyliiton pelaaja
Alan Rees

**Alan Rees** voi tarkoittaa ainakin seuraavia henkilöitä:

* Alan Rees, brittiläinen kilpa-ajaja
* Alan Rees, walesilainen roomalaiskatolinen munkki, urkuri ja säveltäjä
* Alan Rees, walesilainen rugbyliiton ja rugbyliigan jalkapalloilija ja kriketinpelaaja
Nina Kogan

**Nina Osipovna (Iosifovna) Kogan** (; 1887/1889 Pietari/Vitebsk - 1942 Leningrad) oli venäläinen suprematistinen taidemaalari. Moni asia Koganin elämäkerrassa vaatisi tutkimusta; hänen syntymäajastaan ja paikastaan sekä patronyymistään on vain arvailuja.

Koganin tiedetään opiskelleen vuodet 1911- 1913 Pietarissa ja olleen yhdessä Vera Jermolajevan kanssa perustamassa Pietarin kaupunginmuseota. Hän lähti kaupungista vuonna 1919 ja saapui samana vuonna Vitebskiin. 

Vitebskissä Kogan ryhtyi opettajaksi Judel Penin perustamaan taidekouluun. Muita opettajia olivat  muiden muassa Marc Chagall ja Kazimir Malevitš. Malevitšin kanssa hän perusti taiteilijaryhmän nimeltä UNOVIS. Yhdessä he ryhtyivät työstämään suprematistista balettia nimeltä ”Voitto auringosta”. Tarkoituksena oli tehdä suprematismin ideoita tunnetuksi tanssimalla.

Kogan muutti vuonna 1922 Moskovaan. Siellä hän työskenteli eri museoissa konsultoiden niiden taidehankintoja. Samana vuonna hän avioitui Anatoli Borisovin kanssa. Suprematismin hän oli tässä vaihessa jo hylännyt. Hän otti kuitenkin vielä osaa Leningradissa järjestettyyn UNOVISIN näyttelyyn. Lisäksi hänen töitään ulkomailla järjestetyissä venäläisen taiteen näyttelyissä.  

1930- luvulla Kogan työskenteli kuvittajana. Hän kuvitti lähinnä lastenkirjoja. Koganin kuolinaikaa ei tiedetä. Sen oletetaan olleen vuonna 1942. Hänen tiedetään oleskelleen tuolloin piiritetetyssä Leningradissa.  

Koganin töitä on Tukholman Moderna Museetin kokelmissa. 
## Lähteet
Allan Jenkins

**Allan Jenkins** tai **Alan Jenkins** voivat viitata seuraaviin henkilöihin:

* Allan Jenkins, skotlantilainen jalkapalloilija
* Alan Jenkins, brittiläinen runoilija
* Alan Jenkins, brittiläinen insinööri ja suunnittelija
Hevimpi reissu

**Hevimpi reissu** on Jukka Vidgrenin ja Juuso Laation ohjaama ja käsikirjoittama suomalainen komediaelokuva, joka tuli ensi-iltaan lokakuussa 2024.

Elokuva on itsenäinen jatko-osa ''Hevi reissu'' -elokuvalle, joka tuli ensi-iltaan 2018.

*Hevimpi reissu* -elokuvassa Impaled Rektum -yhtyeen jäsenet karkaavat norjalaisesta vankilasta, koska kitaristi Lotvosen vanhempien poroteurastamo on vaarassa jäädä vasaran alle. Yhtyeen tavoitteena on jokaisen metallimusiikin ystävän taivas: saksalaisen Wacken Open Air -metallifestivaalin päälava, tähteys ja raha.

Elokuvan pääosia näyttelevät Johannes Holopainen, Max Ovaska, Chike Ohanwe ja Samuli Jaskio. Elokuvassa esiintyy myös japanilainen Kawaii metal-yhtye Babymetal.

Elokuva on suomalais-liettualais-saksalais-norjalainen yhteistuotanto, jonka päätuottajana on suomalainen Making Movies tuottajinaan Kaarle Aho ja Kai Nordberg. Elokuvan levittää Suomessa Nelonen Media.

Elokuva valittiin Texasin Austinissa järjestettävän Fantastic Festin ohjelmistoon ja sen Euroopan festivaali-ensi-ilta oli Hampurin elokuvajuhlilla. Festivaaliesitysten lisäksi elokuva tulee teatterilevitykseen Suomen lisäksi ainakin Yhdysvalloissa, Saksassa ja Japanissa.

## Lähteet

## Aiheesta muualla
* Hevimpi reissu -elokuvan traileri Youtubessa.
* BABYMETAL talks about Heavier Trip YouTubessa
Tervemenoa

**Tervemenoa** (*Les bons débarras*) on Francis Mankiewiczin ohjaama ranskalais-kanadalainen draamaelokuva vuodelta 1980. Sitä pidetään yhtenä Kanadan ranskankielisen elokuvan merkkiteoksena.

## Juoni
Quebecin maaseudulla yksinhuoltajaäiti Michelle, hänen lievästi kehitysvammainen veljensä Ti-Guy ja 13-vuotias tyttärensä Manon pyörittävät pientä polttopuubisnestä. Muita henkilöitä ovat Michellen poliisina toimiva miesystävä Maurice, jolle Michelle alkaa odottaa lasta, sekä pilveä pössyttelevä Gaetan, Michellen aiempi miesystävä josta Manon pitää enemmän kuin Mauricesta. Michelle toivoo lapsensaamisen lähentävän häntä ja murrosikäistä Manonia, mutta äitiinsä hyvin suojelevasti ja omistavasti suhtautuva tytär karkaakin kotoa. Palattuaan kotiin Manon yrittää katkaista äitinsä kaikki suhteet ulkopuolisiin ihmisiin, etenkin tuloillaan olevan lapsen isään Mauriceen. Hän osaltaan ajaa myös aivovamman masentaman enonsa Ti-Guyn itsemurhaan.

## Rooleissa

## Vastaanotto
Elokuva voitti Kanadan Genie-elokuvagaalassa kahdeksan sarjaa, mukaan lukien vuoden parhaan elokuvan palkinnon. Se oli mukana myös Berliinin ja Chicagon elokuvajuhlien kilpailusarjoissa ja Kanadan ehdokkaana parhaan vieraskielisen elokuvan Oscar-kisassa.

Yhdysvalloissa elokuva sai vain suppean levityksen ja melko nihkeitä arvosteluja. *[[The New York Times]]in* Janet Maslin ihaili sen realismia, joka tuottaa vaikutelman kuin oikeasti tuntisi elokuvan henkilöt ja välittäisi heistä vaikkei oikein tiedä miksi pitäisi. Kun elokuva loppua kohti yrittää kiihtyä trilleriksi, Maslinin mielestä kerronnan puutteet korostuvat. Myös *[[Chicago Reader]]in* Dave Kehr kirjoitti elokuvan horjuvan sentimentaalisen kurjuuskuvauksen ja kylmäävän ironian välillä ilman, että ohjaajalla olisi kunnon ote tarinaan. *[[Boston Phoenix]]* -viikkolehden Stephen Schiff ihasteli nuoren Charlotte Laurier’n roolityötä vaikeassa lempeän lapsihirviön roolissa ja rinnasti sen Ana Torrentin tyttörooliin elokuvassa *[[Mehiläispesän henki]]*.

Myöhemmissä arvioinneissa ja äänestyksissä elokuva on usein valittu kaikkien aikojen parhaiden kanadalaiselokuvien joukkoon.

*Tervemenoa* esitettiin Yle TV1 -kanavalla Televisioteatterin ohjemistossa 7. heinäkuuta 1983. *Helsingin Sanomat* esitteli elokuvan vain lyhyellä tv-sivun kuvatekstillä, joka sekin oli taitettu väärän kuvan alle.

## Lähteet
Pilgrimstad

**Pilgrimstad** on taajama Bräcken kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 373 asukasta vuonna 2021.

## Lähteet

## Aiheesta muualla
Åkarp

**Åkarp** on taajama Burlövin kunnassa Skånen läänissä samannimisessä historiallisessa maakunnassa Ruotsissa. Taajamassa oli 6&nbsp;359 asukasta vuonna 2021. Åkarpissa sijaitsee Hvilanin kansanopisto.

Ruotsin historiasta tunnetaan vuonna 1899 säädetty "Åkarpin laki", jolla kriminalisoitiin yritys pakottaa joku osallistumaan lakkoon tai estää ottamasta tarjottua työtä vastaan. Se sai nimensä aloitteen tehneeltä åkarpilaiselta kansanedustaja Per Pehrssonilta (Per Pehrsson i Åkarp).

## Tunnettuja henkilöitä
* Lars-Erik Larsson (1908–1986), säveltäjä ja kapellimestari
* Sandra Stojiljkovic (s. 1981), näyttelijä

## Lähteet

## Aiheesta muualla
Förslöv

**Förslöv** on taajama Båstadin kunnassa Skånen läänissä samannimisessä historiallisessa maakunnassa Ruotsissa. Taajamassa oli 2&nbsp;306 asukasta vuonna 2021.

Förslövissä sijaitsee rakennusyhtiö Peabin pääkonttori.

## Lähteet

## Aiheesta muualla
Maurice Sleem

**Maurice Sleem** (; s. 5. helmikuuta 1954 Kfarshima) on libanonilainen vakituisesta palveluksesta eläkkeelle jäänyt kenraali, joka sai 10. syyskuuta 2021 nimityksen Libanonin puolustusministeriksi.

Sleem meni Libanonin asevoimien sotilasakatemiaan vuonna 1972 ja sai kandidaatin arvon oikeustieteessä libanonilaisesta yliopistosta vuonna 1980. Vuonna 1994 hän valmistui United States Army Command and General Staff Collegesta Fort Leavenworthissa Kansasissa. Sleem eteni sotilasurallaan prikaatikenraaliksi ja vetäytyi aktiivisesta palveluksesta vuonna 2012. Hän on saanut monia palkintoja ja tunnustuksia, kuten Libanonin ansioritarikunnan merkit (luokissa 3, 2 ja 1) sekä Setrin kansallisen ritarikunnan ritarin, upseerin ja komentajan arvot.

Sleemin autoa tulitettiin Beirutin itäpuolella elokuussa 2023. Sleem selviytyi vahingoittumattomana.

## Lähteet
Torekovin kompromissi

**Torekovin kompromissi** oli Ruotsin sosiaalidemokraattisen puolueen ja porvarillisen leirin välillä elokuussa 1971 solmittu sopimus, jolla Ruotsin monarkia säilytettiin, mutta hallitsijalta vietiin lähes kaikki poliittinen valta. Pääneuvottelijoina toimivat Valter Åman sosiaalidemokraateista, Bertil Fiskesjö keskustapuolueesta, Allan Hernelius maltillisesta kokoomuksesta ja Birger Lundström kansanpuolueesta. Lopputulokseen vaikuttivat yleisen mielipiteen vahva tuki monarkialle (vain kymmenesosa kansasta kannatti tasavaltaa) ja pitkät perinteet.

Kompromissi sai nimensä Etelä-Ruotsissa sijaitsevan kylpyläkohteen mukaan, jossa neuvottelu pidettiin.

## Lähteet
Aziz Dweik

**Aziz Dweik** (; s. 12. tammikuuta 1948 Kairo) on palestiinalainen poliitikko.

Dweik syntyi egyptiläiselle äidille ja palestiinalaiselle isälle. Hän varttui Hebronissa. Dweik väitteli filosofian tohtoriksi Pennsylvanian yliopistosta alue- ja kaupunkisuunnittelussa. Hän sai myös kolme maisterin arvoa. Hän perusti An-Najahin kansallisen yliopiston maantieteen laitoksen. Dweik pidätettiin vuonna 1992 yhtenä yli neljästäsadasta palestiinalaisesta, joita syytettiin yhteyksistä Hamasiin ja Islamilaiseen jihadiin. Hänet karkotettiin Etelä-Libanoniin. Hänen on sanottu olleen yksi läheisimmistä Abd al-Aziz Rantisin liittolaisista. Päästyään palaamaan Länsirannalle Dweik jatkoi yliopistotyötään.

Hamasin voitettua vaalit vuonna 2006 Dweik nimitettiin Palestiinan lainsäädäntöneuvoston puhemieheksi. Kuukausia myöhemmin Israelin asevoimat vangitsivat hänet. Häntä pidettiin vangittuna vuoteen 2009. Mahmud Abbasin kauden umpeuduttua vuonna 2009 Hamas ilmoitti pitävänsä Dweikiä tämän lainmukaisena seuraajana. Abbas käytännössä esti vallanvaihdon. Dweik on ollut moneen otteeseen pidätettynä. Vuonna 2014 hänet pidätettiin monien muiden Hamasin jäsenten tavoin Gush Etzionin sieppausten ja murhien johdosta. Dweik on naimisissa ja hänellä on seitsemän lasta.

Lokakuussa 2023 Hamasin hyökättyä Israeliin Israelin asevoimat pidättivät 55 palestiinalaista, joista merkittävin oli parlamentin puhemiehenä yhä toiminut Aziz Dweik.

## Lähteet
Kristillinen eskatologia

__NOTOC__

**Kristillinen eskatologia** on kristinuskon oppi maailman viimeisistä tapahtumista eli eskatologiasta. Kristinuskossa eskatologia on erityisesti uskoa Jumalan valtakuntaan, rauhan ja vanhurskauden tilaan, joka täydentyy maailman lopussa. 

Jeesuksen ajan juutalaisuuteen liittyi tulevan Jumalan valtakunnan ja pelastajan, Messiaan, odotus. Kristinuskon mukaan Jeesuksen kuolema, ylösnousemus ja Pyhän Hengen saaminen helluntaina olivat eskatologisia tapahtumia, jotka merkitsivät Jumalan valtakunnan tuloa. Lopullisesti valtakunta toteutuisi kuitenkin vasta Jeesuksen toisen tulemisen myötä. 

Raamatussa eskatologiasta kertoo erityisesti Johanneksen ilmestys, joka viittaa Vanhan testamentin Hesekielin ja Danielin profeettakirjoihin. Kristillisen eskatologian pääkohtia ovat maailmanlopun enteet, itse maailmanloppu, Kristuksen toinen tuleminen, kuolleiden ylösnousemus, koko ihmiskunnan viimeinen tuomio sekä Jumalan valtakunnan ja uuden maailman tuleminen.

Kristinuskon piirissä on eri aikoina tehty tarkempia ennustuksia lopun ajan tapahtumista. Tätä on kutsuttu eskatologian lisäksi apokalyptiikaksi. Käsitystä, jonka mukaan Kristus perustaa maan päälle tuhatvuotisen valtakunnan, kutsutaan messianismiksi, kiliasmiksi tai millennialismiksi. Kristillisessä teologiassa on aiheesta erilaisia käsityksiä.

## Katso myös
* Antikristus
* Harmageddonin taistelu
* Pedon luku

## Lähteet

## Kirjallisuutta
* 

## Aiheesta muualla

* Eschatology. *Encyclopaedia Britannica*.
Jacob Binck

**Jacob Binck** (n. 1500 Köln –  1569 Königsberg) oli saksalainen taidemaalari, joka työskenteli Tanskan ja Ruotsin hoveissa. Hän maalasi vuonna 1542 kuuluisan muotokuvan Kustaa Vaasasta. Myöhemmin hän siirtyi Preussin hoviin.
## Teoksia

Gustav Vasa.jpg|Kustaa Vaasa
Binck Dorothea of DenmarkFXD.jpg|Tanskan prinsessa ja Preussin herttuatar Dorothea

## Lähteet

## Aiheesta muualla
Albert Popwell

Albert Popwell (15. heinäkuuta 1926 – 9. huhtikuuta 1999) oli yhdysvaltalainen näyttelijä, jonka ura kesti noin kuusi vuosikymmentä. Hänet tunnettiin erityisesti Clint Eastwoodin neljästä ensimmäisestä *[[Likainen Harry]]* -elokuvasta.  Vuonna 1988 Popwellille tarjottiin roolia *The Dead Pool* -elokuvassa, sarjan viimeisessä elokuvassa, mutta hän ei päässyt esiintymään muiden aikataulukiireiden vuoksi.

Popwell kuoli 72-vuotiaana sydänleikkauksen aiheuttamiin komplikaatioihin perjantaina 9. huhtikuuta 1999.